Държавен вестник, бр. 8, 2016 г., стр. 27

БРОЙ  8	
Д Ъ Р Ж А В Е Н  В Е С Т Н И К 	
СТР.  27  
в) в наименованието на клетка 19 след 
„ВОП“ се поставя „*** “;
г) наименованието на клетка 23 се изменя 
така: 
„Начислен данък за доставки на стоки и 
услуги за лични нужди **** “.
2. Накрая след забележката на нов ред се 
добавя:
„* В клетка 16 се декларират доставки, за 
които се прилага нулева ставка на данъка:
– доставки на обща туристическа услуга в 
случаите, когато доставките на стоките и услу-
гите, от които пътуващото лице се възползва 
пряко, са с място на изпълнение на територията 
на трети страни и територии; 
– доставки на стоки по специалния ред на 
облагане на маржа, когато за доставките са 
налице условията на чл. 28 ЗДДС; 
– освободени доставки по силата на меж-
дународни договори;
– доставки, по които получатели са въ-
оръжените сили на други държави, които са 
страни по Северноатлантическия договор или 
институции на Европейския съюз. 
** В клетка 18 се декларират доставките 
с място на изпълнение извън територията 
на страната, които биха били облагаеми, ако 
бяха извършени на територията на страната, 
както и доставките на финансови услуги и на 
застрахователни услуги, когато получателят на 
услугите е установен извън Европейския съюз 
или когато са пряко свързани със стоки, за 
които са изпълнени условията на чл. 28 ЗДДС.
*** В клетка 19 не се декларират доставки-
те на финансови услуги и на застрахователни 
услуги, когато получателят е установен извън 
Европейския съюз или когато са пряко свързани 
със стоки, за които са изпълнени условията 
на чл. 28 ЗДДС, които са приравнени на об-
лагаеми по смисъла на чл. 69, ал. 2 ЗДДС и 
се декларират в клетка 18.
**** В клетка 23 се декларира дължимият 
данък за използваните през данъчния период 
стоки и услуги за лични нужди.“
Преходни и заключителни разпоредби
§ 21. (1) До 29 февруари 2016 г. включително 
приложения № 2 към чл. 61, ал. 1, № 3 към 
чл. 61, ал. 2 и № 7 към чл. 60, ал. 5, когато 
съдържат повече от пет записа, се подават по 
досегашния ред. 
(2) До 29 февруари 2016 г. включително се 
прилага образецът на документа по досегашното 
приложение № 7 към чл. 60, ал. 5.
(3) За данъчни периоди до 31 януари 2016 г. 
включително се прилагат образците на доку-
ментите по досегашните приложения № 10 
към чл. 113, ал. 2 и № 13 към чл. 116, ал. 1, 
съответно параметрите, структурата и изис-
кванията към файловете на магнитния или 
оптичния носител по досегашното приложение 
№ 12 към чл. 113, ал. 4.
§ 22. (1) В случаите на доставка на услуги 
по чл. 9, ал. 3, т. 1 от закона след 31 декември 
2015 г. при определяне на сумата на направе-
ните преки разходи по чл. 27, ал. 2 от закона за 
стоки, които са били използвани за доставка на 
услуги за лични нужди до 31 декември 2015 г., 
разходът за изхабяването им се изчислява като 
част от разликата между данъчната основа, 
върху която е приспаднат изцяло или частич-
но данъчен кредит, и сумата на изхабяването, 
включено в преките разходи при формиране 
на данъчната основа на услугите, извършени 
до 31 декември 2015 г. включително.
(2) Разходът за изхабяването като част от 
разликата по ал. 1 се изчислява за всеки данъ-
чен период по линейния метод за остатъка от 
броя на годините до изтичане на 5-годишния 
срок, считано от данъчния период, през кой-
то е упражнено правото на данъчния кредит 
включително, за движими вещи, съответно до 
изтичане на 20-годишния срок – за недвижими-
те вещи. Разходът за изхабяване при учредено 
вещно право върху стока се определя за периода, 
за който е учредено правото, но не повече от 
съответните години по предходното изречение.
§ 23. Правилникът влиза в сила от деня на 
обнародването му в „Държавен вестник“.
Министър: 
Владислав Горанов
601
МИНИСТЕРСТВО  
НА ЗЕМЕДЕЛИЕТО И ХРАНИТЕ
НАРЕДБА № 23  
от 29 декември 2015 г.
за условията и реда за мониторинг на пазара 
на зърно
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се уреждат условията 
и редът за:
1. подаване на декларации за:
а) местонахождението и капацитета на 
обекти за съхранение на зърно;
б) местата на съхранение и наличното ко-
личество зърно в тях;
в) количеството произведено и налично 
зърно;
г) произведените количества оризова арпа 
и за запасите от ориз по видове; 
2. водене и съхранение на базите данни за 
местонахождението и капацитета на обектите 
за съхранение на зърно и лицата, които ги 
стопанисват, и за издаване на удостоверения 
за стопанисваните обекти;
3. извършване на проверки за подаването 
и за достоверността на данните, вписани в 
декларациите по т. 1;
4. провеждане на представително окачествя-
ване на добитата реколта от пшеница, ечемик, 
слънчоглед, царевица и оризова арпа;
5. обобщаване, предаване и съхранение на 
данните, получени при извършване на дейнос- 
тите по т. 1 – 4.